8 พฤศจิกายน
เหตุการณ์

พ.ศ. 1834 (ค.ศ. 1291) - สาธารณรัฐเวนิส ได้ตรากฎหมายที่จำกัดอุตสาหกรรมการผลิตแก้วส่วนใหญ่ของเวนิสไว้ที่ "เกาะมูราโน"
พ.ศ. 2062 (ค.ศ. 1519) - เอร์นัน กอร์เตส เข้าสู่เตนอชตีตลัน เมืองหลวงของจักรวรรดิแอซเท็กและมอกเตซูมา กษัตริย์แห่งแอซเท็ก ต้อนรับเขาด้วยการเฉลิมฉลองที่ยิ่งใหญ่
พ.ศ. 2063 (ค.ศ. 1520) - เริ่มต้นการนองเลือดในสตอกโฮล์ม: การรุกรานสวีเดนที่ประสบความสำเร็จโดยกองกำลังเดนมาร์กส่งผลให้มีการประหารชีวิตผู้คนประมาณ 100 คนซึ่งส่วนใหญ่เป็นขุนนาง
พ.ศ. 2157 (ค.ศ. 1614) - ดอม จัสโต ทาคายามะ ไดเมียวชาวญี่ปุ่นถูกโชกุน โทกูงาวะ อิเอยาซุ เนรเทศไปฟิลิปปินส์เพราะเป็นชาวคริสต์
พ.ศ. 2187 (ค.ศ. 1644) - จักรพรรดิชุ่นจื้อ จักรพรรดิองค์ที่ 3 แห่งราชวงศ์ชิง ครองราชสมบัติในพระราชวังต้องห้ามในกรุงปักกิ่ง หลังจากการล่มสลายของราชวงศ์หมิง ในฐานะจักรพรรดิแห่งราชวงศ์ชิงพระองค์แรกที่ปกครองประเทศจีน
พ.ศ. 2336 (ค.ศ. 1793) - รัฐบาลคณะปฏิวัติเปิดพระราชวังลูฟร์ (Louvre) ให้ประชาชนเข้าชมในฐานะพิพิธภัณฑ์ สิ่งจัดแสดงภายในพิพิธภัณฑ์ จัดว่ามีทั้งจำนวนและคุณค่ามหาศาล
พ.ศ. 2432 (ค.ศ. 1889) - มอนแทนา ได้รับการยอมรับเป็นรัฐที่ 41 ของสหรัฐอเมริกา
พ.ศ. 2438 (ค.ศ. 1895) - วิลเฮล์ม คอนราด เรินต์เกน นักฟิสิกส์ชาวเยอรมัน ค้นพบรังสีเอกซ์
พ.ศ. 2460 (ค.ศ. 1917) - คณะกรรมการราษฎร ชุดที่ 1 ก่อตั้งขึ้น ได้แก่ วลาดิมีร์ เลนิน เลออน ทรอตสกี และโจเซฟ สตาลิน
พ.ศ. 2466 (ค.ศ. 1923) - กบฏโรงเบียร์: อดอล์ฟ ฮิตเลอร์ เป็นผู้นำพวกนาซีในความพยายามที่จะโค่นล้มรัฐบาลเยอรมันใน มิวนิก แต่ไม่ประสบความสำเร็จ
พ.ศ. 2476 (ค.ศ. 1933) - ภาวะเศรษฐกิจตกต่ำครั้งใหญ่:สัญญาใหม่ - ประธานาธิบดีแฟรงกลิน ดี. โรสเวลต์ เปิดตัว Civil Works Administration องค์กรที่ออกแบบมาเพื่อสร้างงานสำหรับผู้ว่างงานมากกว่า 4 ล้านคน
พ.ศ. 2479 (ค.ศ. 1936) - สงครามกลางเมืองสเปน: กองทหารฟรังโกล้มเหลวในการพยายามยึดกรุงมาดริด แต่เป็นจุดเริ่มต้นของการล้อมกรุงมาดริด เป็นเวลา 3 ปีหลังจากนั้น
พ.ศ. 2482 (ค.ศ. 1939) - อดอล์ฟ ฮิตเลอร์ หนีรอดจากการลอบสังหารของเกออร์ค เอ็ลเซอร์ ได้อย่างหวุดหวิดขณะฉลองครบรอบ 16 ปีของการก่อกบฏโรงเบียร์ที่มิวนิก
พ.ศ. 2490 (ค.ศ. 1947) - รัฐประหาร 8 พฤศจิกายน พ.ศ. 2490 : พล.ท.ผิน ชุณหะวัณ นำการรัฐประหารยึดอำนาจนายกรัฐมนตรี พล.ร.ต.ถวัลย์ ธำรงนาวาสวัสดิ์
พ.ศ. 2508 (ค.ศ. 1965) - พระราชบัญญัติการฆาตกรรม (การยกเลิกโทษประหารชีวิต) ค.ศ. 1965 ได้รับพระบรมราชานุญาต ซึ่งเป็นการยกเลิกโทษประหารอย่างเป็นทางการในสหราชอาณาจักรสำหรับอาชญากรรมเกือบทั้งหมด
พ.ศ. 2509 (ค.ศ. 1966) -
อดีตอัยการมลรัฐแมสซาชูเซตส์ เอ็ดเวิร์ด บรู๊ค กลายเป็นชาวแอฟริกันอเมริกันคนแรกที่ได้รับเลือกเป็นวุฒิสมาชิกตั้งแต่ยุคฟื้นฟู
ลินดอน บี. จอห์นสัน ประธานาธิบดีสหรัฐ ลงนามในกฎหมายว่าด้วยการยกเว้นการผูกขาดซึ่งอนุญาตให้ เนชันแนลฟุตบอลลีก หรือเอ็นเอฟแอล รวมเข้ากับ อเมริกันฟุตบอลลีก หรือ เอเอฟแอล
พ.ศ. 2515 (ค.ศ. 1972) - เอชบีโอ เครือข่ายโทรทัศน์แบบบอกรับสมาชิกของอเมริกาเปิดตัวเป็นวันแรก
พ.ศ. 2516 (ค.ศ. 1973) - หูข้างขวาของจอห์น พอล เก็ตตี ที่ 3 ถูกส่งไปยังร้านหนังสือพิมพ์พร้อมกับจดหมายเรียกค่าไถ่เพื่อให้พ่อของเขาจ่ายเงินจำนวน 2.9 ล้านเหรียญดอลลาร์สหรัฐ
พ.ศ. 2520 (ค.ศ. 1977) - มาโนลิส อันโดรนิกอส นักโบราณคดีและศาสตราจารย์ชาวกรีกที่ มหาวิทยาลัยอริสโตเติลแห่งเทสซาโลนิกิ ค้นพบหลุมฝังพระศพของ พีลิปโปสที่ 2 แห่งมาเกโดนีอา ที่แวร์จินา
พ.ศ. 2545 (ค.ศ. 2002) - คณะมนตรีความมั่นคงแห่งสหประชาชาติผ่านความเห็นชอบข้อมติ 1441 บังคับให้อิรักปลดอาวุธ
พ.ศ. 2556 (ค.ศ. 2013) - พายุไต้ฝุ่นไห่เยี่ยน หนึ่งใน พายุหมุนเขตร้อน ที่รุนแรงที่สุดเท่าที่เคยบันทึกมา โจมตีภูมิภาค วิซายัส ของฟิลิปปินส์ พายุลูกนี้ทำให้มีผู้เสียชีวิตอย่างน้อย 6,340 คน โดยที่ยังสูญหายอีกกว่า 1,000 คน และสร้างความเสียหายกว่า 2.86 พันล้านดอลลาร์สหรัฐ
พ.ศ. 2559 (ค.ศ. 2016) -
นายกรัฐมนตรี นเรนทรา โมดี ของอินเดีย ประกาศเลิกใช้ธนบัตรรุ่นราคา 500 และ 1,000 รูปี